stanford-oval/wikipedia huggingface dataset:
פרד הנסן
ביוגרפיה

הנסן נולד בעיר קוורו (אנ') שבטקסס (ארצות הברית) לפרדריק לואי הנסן ואליס מורגן הנסן (2012-1914), אח לפרנק לואי וליסה קרוליין.
בבגרותו למד רפואת שיניים באוניברסיטת רייס והוסמך ב-1963. לאחר סיום הקריירה הספורטיבית שלו פתח הנסן מרפאת שיניים בעיר דאלאס ובהמשך עבר ליוסטון.
הנסן היה גם שחקן גולף חובב והשתתף ב-1980 באליפות ארצות הברית לגולף לחובבנים (אנ').
קריירה ספורטיבית > 1964

באליפות ארצות הברית זכה במדליית זהב בקפיצה במוט בתוצאה של 5.18 מטר.
קריירה ספורטיבית > 1964 > שיאן עולם

בתחרות שנערכה ביוסטון, טקסס בתחילת יוני 1964 הוא קבע בקפיצה במוט תוצאה של 5.20 מטר והשווה את שיאו העולמי של ג'ון פנל (אנ') מארצות הברית שנקבע באוגוסט 1963.
בתחרות שנערכה בהמשך אותו חודש בסן דייגו, קליפורניה קבע הנסן בקפיצה במוט שיא עולם חדש של 5.23 מטר.
בתחרות בין ארצות הברית לברית המועצות, שנערכה בלוס אנג'לס באוגוסט אותה שנה הוא שיפר את שיאו העולמי בקפיצה במוט ב-5 ס"מ והעמידו על 5.28 מטר. שיא זה נשבר במאי 1966 על ידי בוב סיגרן מארצות הברית ששיפר את השיא של הנסן ב-4 ס"מ (5.32 מטר) בתחרות שנערכה בפרזנו, קליפורניה.
קריירה ספורטיבית > 1964 > אלוף אולימפי

באולימפיאדת טוקיו (1964) זכה הנסן במדליית זהב בקפיצה במוט בשיא אולימפי חדש של 5.10 מטר, לפני וולפגנג ריינהארדט (אנ') (5.05 מטר) וקלאוס לנהרץ (אנ') (5.00 מטר), שניהם מגרמניה המערבית. בתחרות זו הורשו האתלטים להשתמש, בפעם הראשונה, במוטות גמישים דבר שהביא לכך שתשעה קופצים עברו את השיא האולימפי הקודם שהיה 4.70 מטר.
אותות

ב-2016 התקבל הנסן להיכל התהילה של מאמני האתלטיקה של טקסס.
הערות שוליים

↑  הספד לאימו של פרד הנסן, באתר freundfuneralhome.com
פרחאבאד

.
פרחאבאד ( בפרסית: فرح‌آباد - משכן השמחה) היא עיר וארמון שנבנו על ידי עבאס שאה הראשון במאזנדראן בצפון איראן. הם נבנו באתר טאחאן ומתחברים לעיר סארי, במרחק 27 קילומטר ממנה. השאה השתמש בהם כבירת חורף והוא נפטר בה ב-1629.
השאה עבאס הגדול אהב את חבל מאזנדראן, מקום הולדתה של אמו חייר אל נישא בגום.
בניית הארמון התחילה ב-1611–1612. הוא שוכן בראש גבעה שממנה נשקפים הים והרי אלבורז. הבניין קושט בציורי קיר על ידי רזה עבאסי ועיטורי זהב מידי אומן גרמני, והוא מוקף בגנים בסגנון פרסי.
מסביב לארמון צמחה עיר. ב-1618 הנוסע האיטלקי פייטרו דלה ואלה ביקר בפרחאבאד והשווה את אורך חומותיה לאלו של רומא או איסטנבול. העיר אוכלסה בבני עמים כבושים שהועתקו לכאן מאזורים אחרים של הממלכה. לפי דל ואלה (ששוחח עם השאה עצמו) הובאו לכאן 40,000 משפחות ארמניות, 12,000 משפחות גאורגיות, 7000 משפחות יהודיות ובנוסף 25,000 משפחות מוסלמיות מהקווקז.
הסוחרים היהודים זכו לזכויות ייחודיות, שדמו לזכויות שקיבלו הארמנים בג'ולפה החדשה באספהאן. עבאס קיווה לקדם על ידי כך את הסחר האיראני, במיוחד הסחר במשי וביינות.
יורשיו של עבאס זנחו את פרחאבאד. האקלים כאן בקיץ אינו בריא וזמין לקדחת. (מלריה). הרבה מהמתנחלים שהובאו לכאן מתו במגפות, בעיקר ממלריה.
הרבה ארמנים וגאורגים נטשו את העיר ושבו לחבלי מולדתם. ב-1668 מורדים קוזאקים ובראשם סטנקה ראזין שדדו את פרחאבאד. כיום שרד מעט מהעיר. השרידים העיקריים הם המסגד שעבר שיפוץ נרחב ונבנה לפי תוכנית דומה לזו של מסג'ד-א-שאה באספהאן, כמו כן חורבות הארמון המלכותי ושאריות מהגשר מעל הנהר טג'נדרוד, שהשייך לדרך המלך שחיברה את אספהאן עם הארמונות בחבל הכספי.
פנטזיה קונצרטנטית של צ'ייקובסקי

הפנטזיה הקונצרטנטית בסול מז'ור/מינור אופוס 36 של פיוטר איליץ' צ'ייקובסקי נכתבה בין יוני לאוקטובר של שנת 1884. ביצירה זו השתמש צ'ייקובסקי בתזמורת גדולה יותר מזו שהקצה לשני הקונצ'רטי שלו לפסנתר, וכלל בה חלילים נוספים וכלי הקשה, בהם גלוקנשפיל. הסיבה לכך, כפי שהסביר צ'ייקובסקי, היה רצונו לשוות לפנטזיה מצלול קליל יותר, משום שלא ראה בה קונצ'רטו לפסנתר במלוא מובן המילה.
הפנטזיה בוצעה לראשונה בפברואר 1885 עם סרגיי טאנייב, תלמיד ההלחנה היחיד של צ'ייקובסקי, ליד הפסנתר ובניצוח מקס ארדמנסדרפר. הפנטזיה בוצעה רבות ב-20 שנות קיומה הראשונות, אחר נעלמה מן הרפרטואר למשך שנים רבות, אך בזמן האחרון זכתה לתחייה מחודשת.
מבנה היצירה > הפרק הראשון

הפרק הראשון נקרא: "מעין רונדו" Quasi Rondo ומציג תפיסה חדשה ויצירת מבנה חדש על ידי המלחין. הפרק פותח בנגינת שלושת החלילים במלודיה, הנשמעת כמו גבוט. לאחר הנושא השני ועיבוד קצר, הפסנתר מנגן קדנצה ארוכה מאוד ואף רפסודית בעיקרה, שאחריה חוזרים הנושא הראשון והשני בדיוק כפי שהופיעו בפתיחה. אם הצגת הנושאים לפני הקדנצה הסתיימה על הדומיננטה, הרי בסיום, תוך כדי מודולציות, צ'ייקובסקי מסיים את הפרק בביסוס הטוניקה.
מבנה היצירה > הפרק השני

הפרק השני מורכב משני חלקים ונקרא "קונטראסט". פרק זה היה אמור להיות הפרק הראשון של הסוויטה השלישית בסול מז'ור לתזמורת אופוס 55. אך צ'ייקובסקי מצא שאיננו מתאים לפתיחת היצירה וכתב לסוויטה פרק חדש. הוא שינה מעט את הנושאים ושכתב פרק זה לפסנתר ותזמורת. הפרק נפתח במנגינה ענוגה ואלגית לפסנתר בסול מינור. לאחר כמה תיבות מצטרף לפסנתר צ'לו יחיד. המנגינה חוזרת פעם אחר פעם, בכל פעם בליווי אחר של הפסנתר או התזמורת. הקונטראסט נוצר במעבר מהחלק האיטי לחלק המהיר, המבוסס על ריקוד רוסי.
פנטזיית אונס

פנטזיית אונס (המכונה לפעמים באנגלית: Rape-play) היא פנטזיה מינית, הכוללת משחק דמיוני או העמדת פנים, כאילו אחד המשתתפים כפוי או אנוס בעצמו לבצע מעשים מיניים, או מכריח אחר לביצוע פעילות מינית (אנ') כלשהי. במשחקי תפקידים מיניים (אנ') זה כרוך בביצוע תפקידים של מין כפייתי. פורנוגרפיית אונס היא ספרות או תמונות הקשורות לאונס, ולעיתים גם בתסמונת סטוקהולם כאמצעי לעוררות מינית.
פנטזיה

מחקרים מצאו כי פנטזיית אונס היא פנטזיה מינית נפוצה בקרב גברים ונשים כאחד. הפנטזיה עשויה לערב את הפנטזיונר כמי שנכפו עליו יחסי מין או להיות מבצע ה"עבירה". מחקר שנערך על ידי צמד החוקרים הריטון וסינגר בשנת 1974 מצא כי "להכניע או להיות מוכנע" הייתה הפנטזיה השנייה בתדירות הגבוהה ביותר בסקר שלהם; מחקר משנת 1984 שנערך על ידי צמד החוקרים כנפו ויפה, דירג את הפנטזיה 'כניעה' כפנטזיה הנפוצה ביותר במהלך קיום יחסי מין במחקר שלהם. בשנת 1985 אמר לואי ג'נדה, פרופסור חבר לפסיכולוגיה באוניברסיטת אולד דומיניון, כי הפנטזיה המינית להיאנס היא הפנטזיה המינית הנפוצה ביותר עבור נשים. מחקר שנערך ב-1988 על ידי החוקרים פלייטר והרולד מצא כי למעלה מלמחצית מהנשאלות היו פנטזיות על מין כפוי.
ההשערה המצוטטת ביותר לשאלה 'מדוע נשים מפנטזות להיאלץ ולהיות כפויות לפעילות מינית כלשהי' היא שהפנטזיה מונעת אשמה הנגרמת חברתית - האישה לא צריכה להודות באחריות לרצונותיה ולהתנהגותה המינית. מחקר שנערך ב-1978 על ידי החוקרים מורל ופולינגשטדט, תאם את ההשערה הזו, ומצא שנשים עם רמות גבוהות של אשמת מין היו בעלות סיכוי גבוה יותר לדווח על פנטזיה בנושא כפייה, היכנעות וחוסר אונים. לעומת זאת, החוקרים פלייטר והרולד השתמשו במדד אחר של אשמה ולא מצאו שום מתאם. מחקרים אחרים מראים כי לנשים המדווחות על פנטזיות מין בכפייה יש גישה חיובית יותר בנושא מיניות, תוך סתירה להשערת האשמה. מחקר משנת 1998 שנערך על ידי שטרסברג ולוקרד מצא כי נשים שפנטזו על שימוש בכוח היו בדרך כלל בעלות פחות אשמת מין ויותר ארוטופיליות, וכתוצאה מכך היו פנטזיות תכופות ומגוונות יותר. עם זאת, נאמר כי פנטזיות על שימוש בכוח אינן הנפוצות ביותר או השכיחות ביותר.
45.8% מהגברים במחקר משנת 1980 דיווחו על פנטזיה במהלך קיום יחסי מין הטרוסקסואליים על "סצנה בה [היה להם] הרושם שנאנסו על ידי אישה" (3.2% לעיתים קרובות ו-42.6% לפעמים), 44.7% מהסצנות היו על אישה מפותה "שמעמידה פנים שמתנגדת" ו-33% של אונס אישה.
מחקר שנערך על נשים בגילאי קולג' (18–20) בשנת 1998 מצא כי למעלה ממחציתן עסקו בפנטזיות של אונס או כפייה, שלפי מחקר אחר, הם פשוט ביטויים "פתוחים ולא-שמורים" של מיניות נשית.
הערות שוליים

↑  Arndt, William B., Jr.; Foehl, John C.; Good, F. Elaine (בפברואר 1985). "Specific Sexual Fantasy Themes: A Multidimensional Study". Journal of Personality and Social Psychology. Washington DC: האגודה האמריקנית לפסיכולוגיה. 48 (2): 472–480. doi:10.1037/0022-3514.48.2.472. {{cite journal}}:  (עזרה)
↑  Janda, Louis H. (1985). How to Live with an Imperfect Person. Issaquah, Washington: Wellness Institute, Inc. p. 334. ISBN 1-58741-007-9.
↑  Baumeister, R.F. (2001). Social Psychology and Human Sexuality: Essential Readings. Philadelphia, Pennsylvania: Psychology Press. p. 125. ISBN 1-84169-018-X.
↑  Moreault, Denise; Follingstad, Diane R. (בדצמבר 1978). "Sexual Fantasies of Females as a Function of Sex Guilt and Experimenta". Journal of Consulting and Clinical Psychology. Washington DC: האגודה האמריקנית לפסיכולוגיה. 46 (6): 1385–1393. doi:10.1037/0022-006X.46.6.1385. PMID 730888. נבדק ב-16 ביוני 2014. {{cite journal}}:  (עזרה)
1 2  Crépault, Claude; Couture, Marcel (בדצמבר 1980). "Men's erotic fantasies". Archives of Sexual Behavior. Berlin, Germany: Springer Science + Business Media. 9 (6): 565–81. doi:10.1007/BF01542159. PMID 7458662. {{cite journal}}:  (עזרה)
↑  Bader, Michael J. (2003). Arousal: The Secret Logic of Sexual Fantasies. London, England: Macmillan Publishers. p. 126. ISBN 0-312-30242-8.
↑  Strassberg, Donald S.; Locker, Lisa K. (באוגוסט 1998). "Force in Women's Sexual Fantasies". Archives of Sexual Behavior. Berlin, Germany: Springer Science + Business Media. 27 (4): 403–414. doi:10.1023/A:1018740210472. ISSN 1573-2800. PMID 9681121. {{cite journal}}:  (עזרה)
פיליפ דה קומין

| --- | --- |

 לידה:  1447 רנקור, צרפת 
 פטירה:  28 באוקטובר 1511 (בגיל 64 בערך) Argenton-Château, צרפת 
 מדינה:  צרפת 
 
פיליפ דה קומין (בהולנדית: Filips van Komen; בצרפתית: Philippe de Commynes;‏ 1447 – 1511) היה היסטוריון ודיפלומט צרפתי ממוצא פלמי.
פיליפ דה קומין שירת בחצרותיהם של שני מלכי צרפת ושל שני דוכסי בורגונדיה, וכתב בשפה הצרפתית ספר היסטוריה המבוסס על התנסותו האישית במאורעות של תקופתו. ספרו "זיכרונות" שפורסם ב-1498 נחשב למקור ראשון במעלה להיסטוריה של אירופה במאה החמש עשרה.
ביוגרפיה

דה קומין נולד בטירת קומין ברנקור שבפלנדריה למשפחת אצולה עשירה שהשתייכה לחצרו של פיליפ השלישי דוכס בורגונדיה. כשהיה בן שש שנים בלבד נתייתם מאביו, והדוכס לקח אותו תחת חסותו. ב-1468 הפך לאביר בחצרו של שארל הראשון דוכס בורגונדיה (בנו ויורשו של פיליפ השלישי). באוקטובר של אותה שנה השתתף בפגישתו של שארל הראשון עם לואי האחד עשר מלך צרפת, שהתקיימה בעיר פרון שבצפון צרפת. ב-1470 נשלח בשליחות דיפלומטית אל העיר קאלה לחופי התעלה, שהייתה בשליטת ממלכת אנגליה.
ב-1472 נמלט אל העיר אנז'ה שבצפון מערב צרפת, והצטרף אל לואי האחד עשר שהיה אויבו המושבע של שארל הראשון. אחרי מות שארל הראשון ב-1477 ניסה פיליפ דה קומין להביא לאיחודה של פלנדריה עם צרפת, אך ללא הצלחה. פלנדריה עברה לחסות בית הבסבורג מאוסטריה, והוא נשלח בשליחות דיפלומטית לאיטליה. אחרי מות לואי האחד עשר ב-1483 הפך פיליפ דה קומין לבן חסותו של שארל השמיני מלך צרפת (בנו ויורשו של לואי האחד עשר), אך עד מהרה נחשד בבגידה והושם בכלא מ-1487 עד 1489. אחרי שחרורו הוגלה לאחוזתו בעיר דרה שממערב לפריז, ושם החל לכתוב את ספרו "זיכרונות". ב-1490 שב לחצר מלכותו של שארל השמיני, וליווה את המלך במסעו לאיטליה (1494–1495). המלך הטיל עליו לנהל את המשא ומתן עם ה "ליגה של ונציה" (ונציה, אוסטריה, כוחות האפיפיור ואלה של דוכס מילאנו) שלחמה נגד צרפת.
פיליפ דה קומין נפטר ב-1511 בעיירה ארז'נטון- שאטו (כיום בחבל פואטו-שראנט בצרפת).
פרולקטינומה

| --- | --- |

 תחום:  אונקולוגיה 
 טיפול:  קברגולין  bromocriptine 
 קישורים ומאגרי מידע
 eMedicine:  124634 
 MeSH:  D015175
 סיווגים
 ICD-10:  D35.2 
 
פרולקטינומה (באנגלית: Prolactinoma) היא גידול שפיר, מפריש פרולקטין, שממוקם בבלוטת יותרת המוח. זהו הסוג השכיח ביותר של גידולים שפירים ומפרישים של הבלוטה. תסמיני הגידול משתנים בין גברים לבין נשים, ונגזרים ברובם מרמות פרולקטין גבוהות בדם. לעיתים, התסמינים נגרמים בגלל גדילה מקומית של הגידול ולחץ על מבנים סמוכים. כך למשל, לחץ על העצב קרניאלי השלישי עלול להוביל לראייה כפולה (דיפלופיה (אנ')).
אטימולוגיה

המילה 'פרולקטינומה' היא הלחם של שלוש מילים:
פרו - לפני, לקראת.
לקטין - חלב.
סיומת 'אומה' - סיומת אופיינית לגידולים שפירים.
תסמינים

עיקר התסמינים נובע מחשיפה לרמות פרולקטין גבוהות בדם - רמות שמעודדות ייצור חלב מוגבר בשדיים. לצד זאת, הפרשת חלב אינה מן ההכרח, וחולים רבים אינם סובלים ממנה. בקרב נשים, רמות פרולקטין גבוהות עלולות להוביל להפרעות בווסת (עד כדי אל-ווסת) ולירידה בחשק המיני, כמו גם לשיעור יתר ולהופעת פצעונים מסוג אקנה. בקרב גברים, הדבר עלול להתבטא בבעיות זקפה, ירידה בשיעור הגוף והפנים, וגינקומסטיה (הנצת שדיים).
בקרב שני המינים, רמות פרולקטין גבוהות עלולות לגרום לירידה בצפיפות העצם (אוסטאופניה או אוסטאופורוזיס), וגם - בעקבות השפעה מקומית של גדילת הגידול - להפרעות בראייה ו/או לכאבי ראש.
איבחון

כאשר עולה חשד קליני בעקבות אחד התסמינים שלעיל, ניתן להיעזר באמצעים הבאים לצורך איבחון:
בדיקות מעבדה - בפרט, בדיקת רמות פרולקטין. יש לציין שעל-פי-רוב בתהליך האבחון של פרולקטינומה נמדדות גם רמות הורמוני-מין אחרים כגון אסטרדיול, פרוגסטרון, טסטוסטרון וכיוצא בזה.
הדמיה של המוח - הדמיית הבחירה היא MRI עם חומר ניגוד.
בדיקות ראייה - בפרט בדיקת שדות ראייה.
טיפול

שתי גישות טיפוליות עקרוניות הן:
דיכוי תרופתי של הגידול, על ידי תרופות ממשפחת האגוניסטים לדופאמין (כגון, קברגולין).
טיפול ניתוחי - הסרה כירורגית של הגידול. ההליך מבוצע כאשר לא מושגת שליטה פרמקולוגית בגידול ובהיעדר קונטרה-אינדיקציות להתערבות ניתוחית.
פיג'ו VLV

| --- | --- |

Peugeot VLV
 מאפיינים כלליים
 יצרן:  פיג'ו
 שנות ייצור:  1941–1945
 הרכבה:  צרפת צרפת
 אורך:  2,670 מ"מ
 רוחב:  1,210 מ"מ
 גובה:  1,270 מ"מ
 משקל:  348 ק"ג (כולל סוללות), (משקל הסוללות 160 ק"ג)
 בסיס גלגלים:  1,790 מ"מ
 מפרט טכני
 מנוע:  מנוע חשמלי המפיק 1.3 כ"ס (4 סוללות במתח של 12 וולט)
 מהירות מרבית:  36 קמ"ש
 צריכת דלק:  טווח סוללה: 80 ק"מ
פיג'ו VLV (בצרפתית: Peugeot VLV) היא מכונית חשמלית, המוגדרת מכונית מיקרו, בתצורת קבריולה, שיוצרה על ידי יצרן הרכב הצרפתי פיג'ו בתקופת מלחמת העולם השנייה בין השנים 1941–1945.
סך הכול יוצרו 377 יחידות.
"פיג'ו VLV"

2 מושבים
4 גלגלים אסימטריים
4 סוללות במתח של 12 וולט - ממוקמות בחלק הקדמי של הרכב
פנס קדמי בודד
תמונות

דגם פיג'ו VLV, שנת 1942
דגם פיג'ו VLV, שנת 1942 - מבט לתא הנהג
דגם פיג'ו VLV, שנת 1942
דגם פיג'ו VLV, שנת 1942
דגם פיג'ו VLV
דגם פיג'ו VLV, שנת 1942
דגם פיג'ו VLV
דגם פיג'ו VLV
דגם פיג'ו VLV - מבט לסוללות
ראו גם

מכונית מיקרו
רכב חשמלי מונע מצבר
לקריאה נוספת

פיג'ו VLV כולל תמונות (autoconcept-reviews)
פיג'ו VLV תמונות ושרטוט הרכב
פיג'ו VLV (automobile-propre)
הערות שוליים

↑  "פיג'ו VLV365 Days of Motoring: An Everyday Journey Through its
↑  פיג'ו VLV קבריולה.wheelsage.org/peugeot/vlv
↑  פיג'ו VLVautoexpress.co.uk/car-reviews/39584/peugeot-vlv
↑  דגם "פיג'ו VLVrmsothebys.com/en/auctions/BW13/The-Bruce-Weiner-Microcar-Museum/lots/r203-1942-peugeot-vlv
↑  פיג'ו VLVclassiccarweekly.net/2013/02/11/peugeot-vlv
↑  פיג'ו VLVlautomobileancienne.com/peugeot-vlv-1941
↑  גלגלים אסימטריים - אי שוויון במרחק בין 2 הגלגלים הקדמיים, ו-2 הגלגלים האחוריים (ראו תמונה)
↑  פיג'ו VLVThe Classic Car Book: The Definitive Visual History
פיג'ו סוג 10

| --- | --- |

 מאפיינים כלליים
 יצרן:  פיג'ו
 שנות ייצור:  1894–1896
 הרכבה:  צרפת צרפת
 מודל קודם:  Peugeot Type 9
 מודל אחריו:  Peugeot Type 12
 מרכב:  Rear-engine, rear-wheel-drive layout (אנ')
 אורך:  2,580 מ"מ
 רוחב:  1,530 מ"מ
 משקל:  500 ק"ג
 בסיס גלגלים:  1,550 מ"מ
 מפרט טכני
 מנוע:  2V צילינדרים, 1,645 סמ"ק המפיק 3 כ"ס (מנוע מסוג "V-twin engine" (אנ'))
 מהירות מרבית:  16 קמ"ש
 מעצב:  Armand Peugeot (אנ')
פיג'ו סוג 10 (בצרפתית: Peugeot Type 10) היא מכונית משפחתית בתצורה סגורה חלקית, מתוצרת יצרנית הרכב הצרפתית פיג'ו אשר יוצרה בין השנים 1894–1896.
יוצרו 3 יחידות בלבד.
מאפיינים

5 מושבים (4 נוסעים + נהג)
מנוע בעירה פנימית
מנוע בנזין
מנוע אחורי
מנוע הנעה אחורית
4 גלגלים לא סימטריים (2 גלגלים קדמיים גדולים)
תמונות

פיג'ו סוג 10
פיג'ו סוג 10
פיג'ו סוג 10
פיג'ו סוג 10
ראו גם

פיג'ו
פיג'ו סוג 1
פיג'ו סוג 2
פיג'ו סוג 4
פיג'ו סוג 6
פיג'ו סוג 15
פיג'ו סוג 17
פיג'ו סוג 27
פיג'ו סוג 37
פיג'ו סוג 1525
פיג'ו סוג 156
פיג'ו סוג 1525

| --- | --- |

 מאפיינים כלליים
 יצרן:  פיג'ו
 שנות ייצור:  1917–1920
 הרכבה:  צרפת צרפת
 סיווג:  משאית
 משקל:  4 טון - משקל ריק כולל עומס מקסימלי
 מפרט טכני
 מנוע:  4 צילינדרים, 4,712 סמ"ק המפיק 22 כ"ס
 הילוכים:  תמסורת ידנית - 4 מהירויות
 מהירות מרבית:  30 קמ"ש
פיג'ו סוג 1525 (בצרפתית: Peugeot Type 1525) היא משאית מתוצרת יצרנית הרכב הצרפתית פיג'ו אשר יוצרה בין השנים 1917–1920.
דגמי "פיג'ו סוג 1525" השתתפו במלחמת העולם הראשונה.
סך הכול יוצרו 4,084 יחידות.
מאפיינים

הגה - בצד ימין
דגם "פיג'ו סוג 1525" השתתף בסרט טלוויזיה בשנת 2014 "Marie Curie, une femme sur le front"
תמונות

"פיג'ו סוג 1525"
"פיג'ו סוג 1525"
"פיג'ו סוג 1525"
"פיג'ו סוג 1525"
"פיג'ו סוג 1525"
ראו גם

פיג'ו
פיג'ו סוג 27
פיג'ו קוואדרילט
פיליפ דאמס

פיליפ דאמס (בהולנדית: Filip Daems, נולד ב-31 באוקטובר 1978 בטורנהאוט שבבלגיה) הוא כדורגלן עבר בלגי ששיחק בעמדת הבלם.
דאמס העביר את מרבית הקריירה בבורוסיה מנשנגלדבך, בה שימש קפטן, וערך שבע הופעות במדי נבחרת בלגיה.
קריירת מועדונים

דאמס החל את קריירת הבוגרים שלו בלירסה הבלגית, שם שיחק עד לקיץ 2001, אז עבר לגנצ'לרבירליגי מליגת העל הטורקית. דאמס שיחק בגנצ'לרבירליגי שלוש עונות וחצי, כאשר העונה הטובה ביותר הייתה עונת 2002/03 בה הבקיע שבעה שערי ליגה ב-27 הופעות. בפגרת החורף של עונת 2004/05 עזב דאמס את גנצ'לרבירליגי וחתם בבורוסיה מנשנגלדבך. עד לסוף עונת 2004/05 ערך דאמס 11 הופעות והבקיע שער אחד. בעונה זו ניצלו דאמס וגלאדבך מירידה על חודה של נקודה אחת. בעונת 2006/07 נשרה גלדבאך לבונדסליגה השנייה, כאשר דאמס שיחק בקבוצת המילואים של המועדון בעונה זו, לאחר שסבל מפציעה. בעונת 2007/08 חזר דאמס לסגל הקבוצה הבכירה, והעפיל עמה בחזרה לבונדסליגה. בעונת 2008/09 דאמס וגלדבאך ניצלו ממשחקי המבחן על חודה של נקודה אחת. דאמס הבקיע שני שערים בעונה זו, במהלכה מונה כקפטן הקבוצה. בעונת 2010/11 סיימו דאמס וגלדבאך במקום ה-16 בבונדסליגה ונאלצו להתמודד במשחקי מבחן מול בוכום. דאמס וגלדבאך ניצחו 1-0 במשחק הראשון וסיימו בתיקו 1-1 בגומלין ונשארו בליגה. בעונת 2011/12 סיימו דאמס וגלדבאך במקום הרביעי בליגה, הישג השיא של דאמס עם הקבוצה, והבטיחו מקום בליגת האלופות. דאמס שיתף פעולה בהגנה בעונה זו עם דאנטה, מרטין שטרנצל והובארד נורדבייט. גלדבאך ספגה בעונה זו 24 שערים בלבד, והייתה ההגנה השנייה בטיבה בליגה אחרי באיירן מינכן. בעונת 2012/13 הודחו גלדבאך ודאמס בפלייאוף העלייה לליגת האלופות על ידי דינמו קייב, והמשיכו למפעל הליגה האירופית. גלדבאך ודאמס צלחו את שלב הבתים, בו הבקיע דאמס שער אחד, והודחו בשלב הנוק אאוט הראשון על ידי לאציו. בבונדסליגה סיימו גלדבאך ודאמס במקום השמיני. בעונת 2013/14 סיימו גלדבאך ודאמס במקום השישי בבונדסליגה. בעונת 2014/15 דאמס מיעט מאוד לשחק, ובקיץ 2015 עזב דאמס את גלדבאך לאחר עשר עונות וחצי, וחזר לבלגיה כאשר חתם בוסטרלו.
בעונת הבכורה של דאמס בוסטרלו, הוא היה שחקן הרכב קבוע, וקבוצתו סיימה במקום הלפני אחרון בליגת העל הבלגית, ונשארה בליגה מכיוון שרק המקום האחרון נשר. בעונת 2016/17 נשרו וסטרלו ודאמס לליגת המשנה הבלגית מהמקום האחרון. לאחר עונה זו לא שיחק דאמס, ולמעשה פרש ממשחק פעיל.
קריירה בינלאומית

בין השנים 1998 ו-1999 ערך דאמס תשע הופעות במדי נבחרת בלגיה עד גיל 21. את הופעת הבכורה שלו במדי נבחרת בלגיה הבוגרת, ערך דאמס בשנת 2004, בהפסד 3-0 לנבחרת גרמניה. לאחר מכן דאמס לא לבש את המדים הלאומיים עד לשנת 2008. דאמס ערך הופעה נוספת במשחק ידידות ועוד שלוש הופעות במסגרת מוקדמות מונדיאל 2010 במדי בלגיה, אך לא הצליח להעפיל עם הנבחרת למונדיאל 2010 עצמו.
פלטפורמת היצע

פלטפורמת היצע (Supply Side Platform, SSP) היא פלטפורמה טכנולוגית המאפשרת למו"לים של תוכן דיגיטלי לנהל את היצע הזדמנויות החשיפה שהם מוכנים להציע על מנת לנצל אותו באופן אופטימלי ולהפיק הכנסות מן התוכן שהם מספקים.
פלטפורמות היצע מקנות ללקוחותיהן דרך יעילה להגיע לפרסום ממקורות שונים כדי לנצל באופן אופטימלי את אפשרויות החשיפה שהם מציעים למפרסמים. יעילותן מושגת הודות לדרגה גבוהה של אוטומציה. פלטפורמות ההיצע גם מציעות מידע ותובנות בנוגע לקהלים ולערוצי הכנסה שונים מפרסום, ומאפשרות התאמה של הפרסום לקהלים מוגדרים על פי פרמטרים שונים. על פי רוב נבחרות בהן הפרסומות שבסופו של דבר מוצגות למשתמשים בתהליכי בידינג בזמן אמת (RTB) דרך בורסות הפרסום (ad exchanges) שאליהן מקשרות פלטפורמות ההיצע את המו"לים. המפרסמים, מצידם, מתקשרים עם בורסות הפרסום באמצעות פלטפורמות ביקוש (DSP).
ראו גם

פלטפורמת ביקוש
בורסת פרסום
פרסום באינטרנט
פרסום בזמן אמת
פונקציה יוצרת-הסתברות

בתורת ההסתברות, פונקציה יוצרת-הסתברות של משתנה מקרי, היא ייצוג על ידי טור חזקות של פונקציית ההסתברות של המשתנה המקרי.
הגדרה מתמטית

יהי  X משתנה מקרי המקבל ערכים שלמים אי-שליליים. אז עבור  s\in (0,1), פונקציה יוצרת הסתברות של  X היא g_{X}(s):=\mathbb {E} [s^{X}]=\sum _{n=0}^{\infty }P(X=n)s^{n}
תכונות > נגזרת

עבור משתנה מקרי  X, מתקיים  P(X=n)={\frac {g_{X}^{(n)}(0)}{n!}}ועבור  P(X=\infty )=P(\infty )=1-g_{x}(1^{-})
תכונות > יחידות

עבור משתנה מקרי  X, הפונקציה  g_{X}(s) קובעת את התפלגות  X באופן יחיד
תכונות > פונקציה יוצרת-הסתברות של סכום משתנים מקריים

עבור זוג משתנים מקריים בלתי תלויים,  X,Y מתקיים שהפונקציה יוצרת-ההסתברות של הסכום שלהם היא  g_{X+Y}(s)=g_{X}(s)g_{Y}(s)
יהי  N משתנה מקרי, ויהיו  \{X_{i}\}_{i=1} סדרת משתנים מקריים בלתי תלויים שווי התפלגות, ונסמן  T=X_{1}+...+X_{N}. אז הפונקציה יוצרת ההסתברות של  T היא g_{T}(s)=g_{N}(g_{X_{1}}(s))
דוגמאות > משתנה פואסוני

יהי משתנה מקרי  X המתפלג פואסונית  X\thicksim Poi(\lambda ), הפונקציה יוצרת ההסתברות שלו היא
g_{X}(s):=\sum _{n=0}^{\infty }P(X=n)s^{n}=\sum _{n=0}^{\infty }{\frac {e^{-\lambda }}{n!}}\lambda ^{n}s^{n}=e^{-\lambda }\sum _{n=0}^{\infty }{\frac {(\lambda s)^{n}}{n!}}=e^{-\lambda }e^{\lambda s}=e^{\lambda (s-1)}
דוגמאות > משתנה גאומטרי

יהי משתנה מקרי  X המתפלג גאומטרית  X\thicksim G(p), הפונקציה יוצרת ההסתברות שלו היא
g_{X}(s):=\sum _{n=1}^{\infty }P(X=n)s^{n}=\sum _{n=1}^{\infty }(1-p)^{n-1}ps^{n}=ps\sum _{n=0}^{\infty }(1-p)^{n}s^{n}=ps{\frac {1}{1-s(1-p)}}
הערה:
יהי משתנה בינומי שלילי המתפלג  Y\thicksim NB(r,p). ידוע לנו שכל משתנה בינומי שלילי הוא סכום של משתנים גאומטריים בלתי תלויים ולכן מהנוסחה של סכום פונקציות יוצרות מתקיים  g_{Y}(s)=(g_{X}(s))^{r}.
לקריאה נוספת

Johnson, N.L.; Kotz, S.; Kemp, A.W. (1993) Univariate Discrete distributions (2nd edition). Wiley. ISBN 0-471-54897-9 (Section 1.B9)
פאט קווין

פטריק ג'וזף קווין הבן (באנגלית: .Patrick Joseph Quinn Jr;‏ ‏נולד ב־16 בדצמבר 1948) הוא עורך דין ופוליטיקאי אמריקאי מאילינוי, איש המפלגה הדמוקרטית, שכיהן כמושל אילינוי ה-41 בשנים 2009–2015. קווין החל את הקריירה שלו כפעיל בגיוס קואליציה להגינות פוליטית.
קווין נולד בשיקגו. הוא למד באוניברסיטת ג'ורג'טאון ובבית הספר למשפטים של אוניברסיטת נורת'ווסטרן. קווין החל את הקריירה שלו כעורך דין לענייני מיסוי במשרד פרטי לפני שהחל לעבוד כעוזר למושל אילינוי דן ווקר. הוא נבחר לתקופת כהונה אחת כחבר במועצת הערעורים של מחוז קוק, תפקיד בו הוא שימש בשנים 1982–1986. בהמשך הוא שימש כמנהל ההכנסות בממשלו של ראש עיריית שיקגו הרולד וושינגטון (אנ').
קווין כיהן כגזבר המדינה של אילינוי בשנים 1991–1995. בבחירות למשרת מושל אילינוי הוא זכה במועמדות הדמוקרטים למשרת סגן מושל אילינוי, והיה לשותפו למרוץ של המועמד למשרת המושל רוד בלאגוייביץ'. הוא הושבע לתפקיד סגן המושל ב-2003. ב-29 בינואר 2009 הושבע קווין כמושל אילינוי לאחר שהמושל בלאגוייביץ' הודח מתפקידו בשל האשמות בשחיתות שלטונית.
ב-2010 נבחר קווין לכהונה נוספת כמושל בזכות עצמו לאחר שניצח את הרפובליקני, חבר הסנאט של אילינוי ביל בריידי בהפרש של פחות מאחוז אחד מכלל 3.5 מיליון המצביעים. ב-2014 הוא הובס, גם בהפרש קטן על ידי מועמד הרפובליקנים ברוס ראונר. ב-2018 התמודד קווין ללא הצלחה על מועמדות המפלגה הדמוקרטית למשרת התובע הכללי של אילינוי.
ראשית חייו

פאט קווין נולד בשיקגו. כשהיה ילד עברה משפחתו לפרבר הינסדייל של שיקגו. הוריו היו איילין (לבית פרינדוויל), מזכירת בית ספר, ופטריק ג'וזף קווין, פקיד יחסי ציבור של הארכידיוקסיה הקתולית של שיקגו. סביו היו אירים. הוא גדל כקתולי ולמד בבית ספר יסודי קתולי מקומי, סנט אייזק ג'וגס. ב-1967 הוא סיים את לימודיו בבית הספר הקתולי פנוויק שבאוק פארק. בעת לימודיו שם הוא היה הקפטן של נבחרת ריצת השדה ועורך הספורט של עיתון בית הספר. ב-1971 סיים קווין את לימודיו באוניברסיטת ג'ורג'טאון, שם הוא קיבל תואר בוגר אוניברסיטה מבית הספר לשירות החוץ על שם אדמונד א. וולש. בג'ורג'טאון היה קווין תלמידו של יאן קרסקי ועורך הספורט של עיתון הסטודנטים The Hoya. לאחר שלקח כמה שנים של הפסקה מלימודיו, הוא סיים ב-1980 לימודי תואר במשפטים באוניברסיטת נורת'ווסטרן. ב-1982 נשא קווין לאישה את ג'ולי אן הנקוק. לזוג נולדו שני בנים. ב-1986 הם התגרשו. בשנים 1976–1978 עבד קווין ככלכלן עבור חברה בשם קוילקראפט.
פעילות פוליטית

לפני שנבחר למשרה ציבורית, היה קווין מעורב בפעילות פוליטית, ושימש כעוזר למושל אילינוי דן ווקר בשנים 1973–1975. שמו עלה בזירה הפוליטית בסוף שנות ה-70 כאשר הוא הוביל עצומה לתיקון חוקת אילינוי של 1970 יחד עם "יוזמת אילינוי". מטרת התיקון הייתה להגדיל את כוחם של משאלי עם בתהליך הפוליטי. העצומה נחלה הצלחה, אך בית המשפט העליון של אילינוי פסק בסופו של דבר שיוזמת אילינוי הייתה "תיקון שנוגד את החוקה" וכך הוא מעולם לא הוגש להחלטת הבוחרים.
קווין משך תשומת לב נוספת כאשר ניהל מסיבות עיתונאים בימי ראשון, שנחשבו ליום בו החדשות היו מינוריות. ב-1980, כאשר היה קווין עוד סטודנט למשפטים, הוא נחל את הצלחתו הפוליטית הראשונה, כאשר רכש מוניטין כרפורמטור בזירה הפוליטית של אילינוי. באמצעות הארגון שלו, "הקואליציה להגינות פוליטית", הוא יזם והוביל מערכה מדינתית ל"תיקון הקיצוצים" (Cutback Amendment) לחוקת אילינוי, שבסופו של דבר צמצם את מספר חברי בית הנבחרים של אילינוי מ-177 ל-118.